Document ID: /roh_data/filtered/fineweb-2-filterrobots_roh.jsonl.gz/59206

Quai è capità fin uss
Tar l’elecziun per l'uffizi da president en Tirchia sto il titular d'uffizi Recep Tayyip Erdogan sa preschentar per l'emprima giada ad ina elecziun decisiva. Ni el ni ses pli ferm provocatur, il manader da l'opposiziun Kemal Kilicdaroglu, han cuntanschì il pli absolut e ston perquai entschaiver danovamain ils 28 da matg.
Ils resultads actuals
Tenor l'autoritad d'elecziun ha Erdogan 49,51% da las vuschs. Kilicdaroglu vegn tenor quai sin 44,88%. Sin il terz plaz è Sinan Ogan da l'allianza ultra naziunalista Ata. Tenor il manader da l'autoritad electorala vegni tar in'elecziun decisiva ils 28 da matg.
Uschia han las Tircas ed ils Tircs vuschà en Svizra
Passa 100'000 Tircas e Tircs cun dretg d'eleger vivan en Svizra. Tenor l'agentura da novitads Anadolu han els per gronda part elegì il concurrent Kemal Kilicdaroglu (57%) Var 41% han dà lur vusch al titular d'uffizi Recep Tayyip Erdogan. 1% ha elegì Sinan Ogan ed in ulteriur pertschient Muharrem Ince.
Quai che pertutga las partidas han var 31% vuschà per partida islamic-conservativa AKP dal president Erdogan e var 26% per la partida socialdemocratica CHP da Kilicdaroglu. 24% han vuschà per la partida pro-curda Yesil Sol. Var 9% han dà lur vusch a la partida dretg-radicala ed ultra naziunalista MHP.
Las elecziuns fin da qua
Suenter in'emprima valitaziun n'hai dà nagins problems. Politichers da l'opposiziun han annunzià incaps pli pitschens en differentas provinzas. Il cumbat electoral ha dentant valì sco malgist. Quai tranter auter pervia da la predominanza da la regenza en las medias.
Quella rolla gioga il marginal Ogan
Sinan Ogan da l'allianza ultra naziunalistica ATA pudess survegnir ina rolla impurtanta tar l'elecziun decisiva, sch'el avess da dar ina recumandaziun electorala. Glindesdi da mezdi ha el annunzià ch'el possia mo sustegnair il provocatur Kilicdaroglu, sch'el na fetschia naginas concessiuns ad ina partida pro curda. Kilicdaroglu metta dentant sin in curs unitar cun tut las etnias en il pajais. Correspundentamain èsi da supponer che las vuschs electoralas dad Ogan plaschian plitost ad Erdogan.
Uschia vai vinavant
Ils 28 da matg ha lieu l'elecziun decisiva tranter ils dus top plazzads Erdogan e Kilicdaroglu – votantas e votants tircs che vivan a l'exteriur, vegnan probablamain a pudair eleger dals 20 fin ils 24 da matg. Impurtanta per l' ulteriura politica en Tirchia è il resultat d’elecziun dal parlament.
La partida d’Erdogan islamic-conservativa AKP e sia partenaria ultra naziunalistica MHP vegnan probablamain a pudair mantegnair lur maioritad absoluta en l'assamblea naziunala ad Ankara.